SINGER ปิดเช้าบวกเฉียด 5% ธุรกิจเช่าซื้อแกร่ง หนุนกำไร Q1 โต!
ราคาหุ้น SINGER ปิดเช้าบวกเฉียด 5% ธุรกิจเช่าซื้อแกร่ง หนุนกำไร Q1 โต!
ราคาหุ้น SINGER ปิดเช้าบวกเฉียด 5% ธุรกิจเช่าซื้อแกร่ง หนุนกำไร Q1 โต!
19 เม.ย. 2564

ผู้สื่อข่าวรายงานว่า ราคาหุ้นบริษัท ซิงเกอร์ประเทศไทย จำกัด (มหาชน) หรือ SINGER ณ วันที่ 19 เม.ย.2564 ปิดตลาดภาคเช้าที่ระดับ 42.75 บาท ปรับตัวขึ้น 2 บาท หรือ 4.91% ด้วยมูลค่าการซื้อขาย 155.47 ล้านบาท

โดย บล.เมย์แบงก์ กิมเอ็ง (ประเทศไทย) ระบุในบทวิเคราะห์ (19 เม.ย.2564) มองว่า กำไรของ SINGER ยังคงเดินหน้าทำสถิติใหม่ (All time high) โดยคิดเป็นอัตราเติบโตของกำไรสุทธิเฉลี่ยถึง 42% ใน 2 ปีข้างหน้า สำหรับโดยธุรกิจจำนำทะเบียนเติบโตได้ตามเป้าทุกไตรมาส มีความเป็นไปได้ที่พอร์ตสินเชื่อเติบโต 60% จากช่วงเดียวกันเมื่อปีก่อน ขณะที่ระยะสั้นมีแรงหนุนจากโมเมนตั้มกำไรที่แข็งแกร่งในไตรมาส 1/2564
ทั้งนี้คาดกำไรไตรมาส 1/2564 เท่ากับ 140 ล้านบาท เติบโต 13% จากไตรมาสก่อน และเติบโต 62% จากปีก่อน อีกทั้งมองยอดขายสินค้าเช่าซื้อเท่ากับ 700 ล้านบาท เพิ่มขึ้น 36% จากปีก่อน จากสินค้ามือสองที่ยึดน้อยลง แต่สินค้ามือ 1 เติบโตจากฐานแฟรนไชส์ที่เพิ่มขึ้น 100% จากปีก่อน
ขณะที่มองว่าธุรกิจเช่าซื้อจะได้รับกระแสตอบรับที่ดีของตลาดสินค้าหลังรีแบรนดิ้ง ควบคู่ไปกับผลจากการขยายปีละเท่าตัวเพื่อครอบคลุมทุกอำเภอ ขณะที่การแข่งขันในตลาดจำนำทะเบียนไม่ได้กระทบต่อบริษัทจากอุปสงค์ในตลาดที่ยังสูง สามารถปล่อยสินเชื่อ 250-300 ล้านบาทต่อเดือนตามแผน ขณะที่ยีลด์ที่ปัจจุบัน 16% ต่ำกว่าคู่แข่งอยู่แล้ว ส่งผลให้พอร์ตมีโอกาสสูง หนุนภาพรวมพอร์ตที่ 1-1.37 หมื่นล้านบาท
ทั้งนี้มองว่ากำไรปี 2564 อยู่ที่ระดับ 650 ล้านบาท เติบโต 47% จากช่วงเดียวกันเมื่อปีก่อน และกำไรปี 65 ที่ 892 ล้านบาท เติบโต 37% จากช่วงเดียวกันเมื่อปีก่อน
 